open-index/open-wikipedia-markdown huggingface dataset:
மோகமுள் (புதினம்)

right|thumb|மோகமுள் நாவல்
**மோகமுள்** தி. ஜானகிராமன் எழுதிய புகழ்பெற்ற ஒரு புதினம் ஆகும். இது தமிழ்த் திரைப்படமாக வெளிவந்தது. கருநாடக இசையோடு தொடர்புடைய புதினமாக எழுதப்பட்டிருந்தது. 

## கதை
அந்தணர் குலத்தில் பிறந்த பாபு மற்றும் மராட்டிய வம்சாவழித் தோன்றலாக, காலவோட்டத்தில் தஞ்சை பூமியில் தங்கி விட்ட இனத்தைச் சார்ந்த யமுனா ஆகியோரின் வாழ்வினையும், பாபு அவள் மீது கொள்ளும் சற்றே மரபு மீறிய காதலையும் பற்றியதான இப்புதினம், ஜானகிராமனின் இதர பல புதினங்களைப் போலவே, கும்பகோணச் சூழலில், சுதந்திரத்திற்கு முந்தைய காலகட்டத்தில் புனையப்பட்டு, அக்கால கட்டத்திய நடைமுறைகளையும், சமுதாயச் சட்டங்களையும், நம்பிக்கைகளையும் விரித்துரைத்து அக்காலத்தினை ஆவணப்படுத்தும் ஒரு இலக்கியமாகவே திகழ்கிறது. இதன் அடிநாதமாக கருநாடக இசை மற்றும் அதனைப் பழகுவோர் பற்றிய ஒரு விமர்சன நூலாகவும் இருப்பது இதன் சிறப்பு. இந்த இரண்டு கருத்துக்களும் ஒன்றோடொன்று முரண்படாது, ஒன்றையொன்று தாங்கிப் பிடித்ததாக அமைத்திருப்பது தி.ஜானகிராமனின் நுண்ணிய கருத்தாற்றலையும், தாம் எழுதும் விடயங்கள் பற்றி அவருக்கு இருந்த ஆளுமையையும் பறையறிவிக்கிறது. 

தி.ஜானகிராமனின் மிக அற்புதமான படைப்பு என இது இன்றளவும் போற்றப்படுகிறது. 

## திரைப்படம்
1995ஆம் ஆண்டு ஞானசேகரன் இயக்கத்தில் புதுமுகங்களைக் கொண்டு மோகமுள் எனும் பெயரில்  திரைப்படமாகவும் இது வெளியானது. வணிக ரீதியாக அவ்வளவாக வெற்றி பெறவில்லை எனினும், விமர்சன ரீதியாக திரைப்படமும், இதில் இளையராஜாவின் இசையும் பாராட்டுப் பெற்றன. 

## மேற்கோள்கள்


## வெளியிணைப்புகள்
*  மோகமுள்(நாவல்) பற்றி ஒரு பார்வை
* திண்ணையில் மோகமுள் பற்றி 

பகுப்பு:தமிழ்ப் புதினங்கள்
பகுப்பு:தி. ஜானகிராமனின் புதினங்கள்
தமிழர் இணைப்பகம்

தமிழர் இணைப்பகம் உலகத்தமிழ் மக்களை ஒருங்கிணைக்கும் ஒரு இணைய குழுமமாகும். இது கடந்த வருடம் கனடாவை தளமாகக்கொண்டு இயங்குகின்றது. பிரதானமான, தமிழீழ தேசிய விடுதலை நோக்கியே தமிழர் இணைப்பகம் காணப்படுகின்றது. பல இணையங்களில் பல விடையங்கள் இருப்பினும். புதிய வித்தியாசமான முறையில் தாம் செயற்படப் போவதாக அவர்கள் சொல்லுகின்றனர்.
இவர்களின் தனித்தன்மையாக அவர்கள் சொல்லும் விடையம்,

**-: இரு மொழிகளிலும் கருத்துக்களம்**
-: யாரும் எங்கிருந்தும் கருத்து வைக்கலாம்
-: தமிழ் -தமிழ் எழுத தெரியாதவர்களும் இலகுவாக எழுத முடியும்
-: நிஜத்தின் பிரதிபலிப்புக்கள்
-: இணைய அரட்டை
-: இன்னும் நீங்கள் விரும்பும், உங்களால் பரிந்துரைக்கப்படும் விடையங்கள் அனைத்தும் இணைப்படும்.

எனவே நீங்களும் இணைந்து கொள்ளமுடியும், தமிழீழ தேசம் நோக்கிய ஊடகப்பணியில் நீங்களும் இணைந்து கொள்ளலாம்.

பகுப்பு:இணையக் குழுமங்கள்
தமிழ்ப் பிராமணர்கள்

**தமிழ் பிராமணர்கள்** (*Tamil Brahmins*) எனப்படுவோர் தமிழகத்தில் வாழும், தமிழ் மொழி பேசும் தமிழ் பிராமணர்கள் ஆவர். இவர்கள் ஆந்திரா, கேரளா மற்றும் கருநாடகா போன்ற பிற மாநிலங்களிலும் வசிக்கின்றனர். இவர்களுள் குருக்கள் என்பவர்கள் சைவ சமயத்தையும், ஐயர் என்பவர்கள் ஸ்மார்த்தம் சமயத்தையும், ஐயங்கார் என்பவர்கள் ஸ்ரீவைஷ்ணவம் சமயத்தை பின்பற்றுவர்கள் என மூன்று குழுக்களாக உள்ளனர்.

இலங்கைத் தமிழ் பிராமணர்கள் தங்கள் சமூகத்திற்குள் ஒரு சிறிய சிறுபான்மையினராக இருந்தாலும், யாழ்ப்பாண இராச்சியம் நிறுவப்பட்டதிலிருந்து, ஆரியச்சக்கரவர்த்தி வம்சத்தைச் சேர்ந்த தமிழ் பிராமணர்களின் குடும்பத்தால், இலங்கைத் தமிழ் சமூகத்தின் ஒருங்கிணைந்த பகுதியாக அவர்கள் இருந்து வருகின்றனர். 18 ஆம் நூற்றாண்டின் இரண்டாம் பாதியில், ஐயர் சாதியைச் சேர்ந்த தமிழ் பிராமணர்கள், இலங்கையில் சமீபத்தில் குடியேறியதன் மூலம் அவர்களின் சமூகம் முக்கியமாக பலப்படுத்தப்பட்டது.

## பிரிவுகள்
தமிழ் பிராமணர்கள் இரண்டு முக்கிய பிரிவுகளாகப் பிரிக்கப்பட்டுள்ளனர்: சுமார்த்தம் மரபைப் பின்பற்றும் ஐயர்கள் மற்றும் ஸ்ரீ வைணவ மரபைப் பின்பற்றும் ஐயங்கார்கள்.

### ஐயர்

இவர்கள் ஆதிசங்கரரின் அத்வைதத் தத்துவத்தைப் பின்பற்றுபவர்கள். அவர்கள் முக்கியமாக காவிரி டெல்டா மாவட்டங்களான நாகப்பட்டினம், தஞ்சாவூர், திருவாரூர் மற்றும் திருச்சிராப்பள்ளியில் குவிந்துள்ளனர், அங்கு அவர்கள் மொத்த மக்கள் தொகையில் கிட்டத்தட்ட 10% உள்ளனர். இருப்பினும், மிகப்பெரிய மக்கள் தொகையினர் நாகர்கோயிலில் வசிக்கின்றனர், இது நகரத்தின் மக்கள் தொகையில் 13% வரை உள்ளது. அவர்கள் சென்னை, கோயம்புத்தூர், மதுரை, திருச்சிராப்பள்ளி, தஞ்சாவூர், பாலக்காடு, ஆலப்புழா, கோழிக்கோடு, எர்ணாகுளம், கண்ணூர் மற்றும் திருவனந்தபுரம் ஆகிய இடங்களிலும் குறிப்பிடத்தக்க எண்ணிக்கையில் காணப்படுகிறார்கள்.

### ஐயங்கார்

ஐயங்கார்கள் இராமானுஜரின் விசிஷ்டாத்வைதத் தத்துவத்தைப் பின்பற்றுபவர்கள். அவர்கள் இரண்டு பிரிவுகளாகப் பிரிக்கப்பட்டுள்ளனர்: வடகலை (வடக்கு கலை) மற்றும் தென்கலை (தெற்கு கலை), ஒவ்வொன்றும் மத சடங்குகள் மற்றும் மரபுகளில் சிறிய வேறுபாடுகளைக் கொண்டுள்ளன. அவர்கள் ஸ்ரீ வைணவ மரபைப் பின்பற்றுகிறார்கள்.

## ஆதி சைவர்கள்/குருக்கள்
வைணவ மற்றும் சைவ மரபுகளைப் பின்பற்றி கோயில்களில் அர்ச்சகர்களாகப் பணியாற்றி பூஜைகள் செய்யும் பிராமணர்கள், தமிழ்நாடு அரசாங்கத்தால் சமூகத்திற்கு வெளியே '703.ஆதி சைவர்' மற்றும் '754.சைவ சிவாச்சாரியார்' என வகைப்படுத்தப்பட்ட ஒரு தனித்துவமான வகையை வழங்குகிறார்கள், இது '713.பிராமணர்' (பிராமணர்) இலிருந்து வேறுபட்டது. இந்த பூசாரிகள் வைணவ மரபிலும், தமிழ்நாட்டின் பாண்டிய பகுதிகளிலும் "பட்டர்" என்றும், சைவ மரபிலும் வடதமிழ்நாட்டில் அவர்கள் "அய்யன்" அல்லது "குருக்கள்" என்றும் அழைக்கப்படுகின்றனர். கொங்கு நாட்டில், அவர்கள் ஆதி சைவர்கள் (ஆசிசைவர்கள், ஆதி-சைவர்கள், முதலியன; சமசுகிருத ஆதிசைவ, ஆதிஷைவ) அல்லது சிவாச்சாரியர்கள் என்றும் அழைக்கப்படுகின்றனர். அவர்கள் ஆகமங்களையும், வேதங்களையும் பின்பற்றுகிறார்கள்.

## மேலும் காண்க
* தெலுங்கு பிராமணர்கள்

## மேற்கோள்கள்

*
பகுப்பு:பிராமணர்
மோன்ஸ்டர்ஸ், இன்க்

**மோன்ஸ்டர்ஸ், இன்க்.** (**Monsters, Inc.**) 2001-ஆம் ஆண்டு வெளிவந்த ஆங்கிலத் திரைப்படமாகும். பீட் டாக்டெர் இயக்கத்தில் வெளிவந்த இது ஒரு 'இயக்கமூட்டிய திரைப்படம்' (Animation movie) ஆகும். பல திரைப்பட நடிகர்கள் இத்திரைப்படக் கதாபாத்திரங்களுக்குக் குரல் கொடுத்துள்ளனர் என்பது குறிப்பிடத்தக்கது.

## வகை
இயக்கமூட்டியபடம் / சிறுவர்படம்

## விருதுகள்
இத்திரைப்படம் 2001-ஆம் ஆண்டிற்கான 'சிறந்த இசை' ('Best Music, Original Song') என்ற ஆஸ்கார் விருதினைப் பெற்றது. இது தவிர வேறு 10 விருதுகளையும் பெற்றுள்ளது.

## துணுக்குகள்

## ஆதாரங்கள்


## வெளி இணைப்புகள்
* சர்வதேச திரைப்பட தரவுத் தளத்தில்

பகுப்பு:ஆங்கிலத் திரைப்படங்கள்
பகுப்பு:சிறுவர் திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமெரிக்கத் திரைப்படங்கள்
மலைநாடு (கர்நாடகம்)

**மலைநாடு** தென்னிந்தியாவின் கர்நாடக மாநிலத்தில் உள்ள ஒரு பகுதி ஆகும். மலைநாடு என்பது மேற்குத் தொடர்ச்சி மலையின் கிழக்கு, மேற்குச் சரிவுகளை உள்ளடக்கிய பகுதியாகும். இதன் கிழக்குப் பகுதியில் தக்காணப் பீடபூமியும் தெற்கில் குடகுப் பகுதியும் மேற்கில் அரபிக் கடலும் எல்லைகளாக உள்ளன.

மலைநாடு ஷிமோகா, சிக்மகளூர், உத்தர கன்னடா, ஹஸன் மாவட்டங்களின் பகுதிகளை உள்ளடக்கியுள்ளது.

பகுப்பு:கர்நாடக மண்டலங்கள்
அரிமா

**அரிமா** என்பது சிங்கம் எனப்பொருள்படும். தமிழ் விக்கிபீடியாவில் அரிமா எனத்தொடங்கும் அல்லது அதனுடன் தொடர்புடைய கட்டுரைகள் கீழ் பட்டியலிடப்பட்டுள்ளன பொருத்தமான சுட்டிடில் சொடுகுவதன் மூலம் கட்டுரைப் பக்கங்களைப் அடையளாம்:

* சிங்கம்
* அரிமா (பலகை விளையாட்டு)
* அரிமா சங்கம்
ஆயுத உற்பத்தித் துறை

**ஆயுத உற்பத்தித் துறை** ஆயுதங்கள், இராணுவத் தொழில்நுட்பம், இராணுவ உபகரணங்கள் போன்றவற்றை உற்பத்தி செய்து விற்பனை செய்யும் தொழிலாகும். இது உலகின் மிகப்பெரிய வணிக, அரச துறைகளில் ஒன்று. இதில் ஐக்கிய அமெரிக்கா முதன்மை பெறுகின்றது. ஐக்கிய அமெரிக்காவின் Federal Budget இல் ஆயுத விற்பனை 18% ஆக இருக்கின்றது. இது மற்ற எந்த நாட்டை விடவும் மிக அதிகமானது.
## அதிகம் செலவு செய்யும் நாடுகள்

: SIPRI மதிப்பீடுகள்
## மேலும் பார்க்க
* தனியார் போர்ப்படை நிறுவனம்

## மேற்கோள்கள்

## வெளியிணைப்புகள்

* Defense Sector Investment Benchmark – SPADE Defense Index (AMEX: DXS)
* World Security Institute's Center for Defense Information 
* Campaign Against Arms Trade (UK)
*U.S. Arms Sales to the Third World from the Dean Peter Krogh Foreign Affairs Digital Archives
* SIPRI arms industry reports and database
* SIPRI list of Top 100 arms-producing companies 
* The Guardian's arms trade report
* List of participators of the Defense System and Equipment international conference in London, 2003 
* Viktor Bout arms trade case
* FAS's Arms Sales Monitoring Project 
* UN Office for Disarmament Affairs
* ControlArms.org
*Defense Industrial Base Blog
* Amnesty International: Arms Trade Treaty 
* The British Library – Defence Industry Guide (sources of information) 
* Z. Yihdego, Arms Trade and International Law, Hart: OXford, 2007 
* World Map and Chart of Arms exports per country by Lebanese-economy-forum, World Bank data

பகுப்பு:படைத்துறை அமைப்புகள்
பகுப்பு:தொழிற்சாலை
பகுப்பு:போர் ஆயுதங்கள்
எண்ணெண்

0,1,2,3,4,5,6,7 ஆகிய இலக்க குறியீடுகளைப் பயன்படுத்தி அனைத்து இலக்கங்களையும் குறிக்க பயன்படுத்தும் ஒரு முறை **எண்ணெண்** (octet) ஆகும். எட்டு குறியீடுகளை பயன்படுத்துவதால் எண்ணெண் எனப்பட்டது. இந்த குறிப்பு முறை கணினியியல் துறையில் பயன்படுகின்றது.

## எடுத்துக்காட்டுகள்
தசம எண் -> எண்ணென் 
* 8 -> 10
* 9 -> 11
* 20 -> 24

## மேற்கோள்கள்

பகுப்பு:எண்கள்
பகுப்பு:எண் கோட்பாடு
பகுப்பு:கணிமை எண்கணிதம்
திலகரத்ன டில்சான்

**திலகரத்ன டில்சான்** (*Tillakaratne Dilshan*, பிறப்பு 14 அக்டோபர், 1976, களுத்துறை). இவர் ஓர் வலக்கைத் துடுப்பாட்ட வீரர் ஆவர். இவரின் இயற்பெயர் ருவான் முகமது டில்சான் (Tuwan Mohamad Dilshan) ஆகும்.

## தேர்வுத் துடுப்பாட்ட சதங்கள்
பின்வரும் அட்டவணை திலகரட்ன டில்சானின் தேர்வுத் துடுப்பாட்ட சதங்களின் சுருக்க வடிமாகும்
* ஓட்டங்கள்" நிடலில் * என்பது ஆட்டமிழக்காமல் என்பதைக் குறிக்கிறது.

## சர்வதேச ஒரு நாள் துடுப்பாட்ட சதங்கள்

## புதிய தரவுகள் 12. பெப்ரவரி 2011 உள்ளபடி
**இதுவரை விளையாடியுள்ள உலகக் கிண்ணப் போட்டிகள்: 11**
* விளையாடிய இனிங்ஸ்: ஒன்பது 
* ஆட்டமிழக்காமை: 2
* ஓட்டங்கள்: 217
* கூடிய ஓட்டம்: 58 
* சராசரி: 31.00
* 100கள்: 0
* 50கள் :1
**இதுவரை விளையாடியுள்ள ஒருநாள் சர்வதேச போட்டிகள்: 194** 
*விளையாடிய இனிங்ஸ்: 170
* ஆட்டமிழக்காமை: 29
* ஓட்டங்கள் :4956
* கூடிய ஓட்டம் 160
* சராசரி: 35.14 
* 100 கள்: 8
* 50கள்: 20
 		 	 	 		
** இதுவரை விளையாடியுள்ள ஏ- தர போட்டிகள்: 289** 
* விளையாடிய இனிங்ஸ்: 259
* ஆட்டமிழக்காமை: 42
* ஓட்டங்கள்: 8283
* கூடிய ஓட்டம்: 188
* சராசரி: 38.17, 
* 100கள்: 15
* 50கள்: 40. 
## வெளி இணைப்புகள்
*கிரிக்-இன்போ தளத்தில் வீரர் அறிமுகம் 

## உசாத்துணைகள்

பகுப்பு:இலங்கைத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:களுத்துறை மாவட்ட நபர்கள்
பகுப்பு:வாழும் மக்கள்
பகுப்பு:டெர்பிசையர் துடுப்பாட்டக்காரர்கள்
பகுப்பு:இலங்கை மலாயர்
சராவதி ஆறு

**சராவதி ஆறு** (*Sharavati* ) இந்தியாவின் கர்நாடக மாநிலத்தில் பாயும் ஓர் ஆறு ஆகும். இது தீர்த்தஹள்ளி வட்டத்தில் (தாலூக்காவில்) அம்புதீர்த்தா என்னும் இடத்தில் உற்பத்தி ஆகிறது. பின் மேற்குத் தொடர்ச்சி மலையின் ஊடாகப் பாய்ந்து செல்கிறது. ஜோக் அருவியும் இப்பகுதியில் தான் உருவாகிறது. பின் இந்த ஆறு ஹொனேவர் என்னும் இடத்தில் அரபிக் கடலில் கலக்கிறது.

லிங்கன்மக்கி அணை இவ்வாற்றின் மீது பிரித்தானியர்களால் கட்டப் பட்டது. இரு நீர்மின் நிலையங்களும் இதன் மீது கட்டப்பட்டுள்ளன. 

சராவதி ஆற்றுப் படுகை பல்லுயிர் வளம் நிறைந்தது.

## மேற்கோள்கள்

பகுப்பு:இந்திய ஆறுகள்
ஏப்ரல் முட்டாள்கள் நாள்

**ஏப்ரல் முட்டாள்கள் நாள்** (*April Fools' Day* or *All Fools' Day*) என்பது ஏப்ரல் முதலாம் நாள் உலகம் முழுவதும் நகைச்சுவைக்காக கொண்டாடப்படும் ஒரு நாளாகும். இந்த நாளில் ஒருவரை ஒருவர் நகைச்சுவையாக ஏமாற்றி, பாதிக்கப்பட்டவர்களை *ஏப்ரல் முட்டாள்கள்* என்று அழைக்கிறார்கள். இந்த நாள் 19-ஆம் நூற்றாண்டு முதல் அறியப்பெற்றதாக இருந்தாலும், ஒவ்வொரு நாட்டிலும் இந்த நாள் பொது விடுமுறை அன்று. 

## வரலாறு
இந்நாள் எவ்வாறு, எப்போது ஆரம்பமானது என்பது குறித்த தெளிவான வரலாறு இல்லாதபோதும் பிரான்ஸ் நாட்டிலேயே இது முதன்முதலில் பின்பற்றப்பட்டது எனத் தெரிகிறது.

16ம் நூற்றாண்டு வரை ஐரோப்பாவின் பல நாடுகளில் ஏப்ரல் 1 அன்றே புத்தாண்டு நாள் கொண்டாடப்பட்டு வந்தது. பின்னர் 1562 ஆம் ஆண்டளவில், அப்போதைய போப்பாண்டவரான 13வது கிரகரி என்பவர் பழைய ஜூலியன் ஆண்டுக் கணிப்பு முறையை ஒதுக்கி, புதிய கிரேகோரியன் ஆண்டுக் கணிப்பு முறையை நடைமுறைப்படுத்தினார். இதன்படி,  ஜனவரி 1 அன்றுதான் புத்தாண்டு தொடங்குகிறது. 

எனினும், இந்தப் "புதிய" புத்தாண்டு நாளை ஐரோப்பிய தேசங்களும், அவற்றின் மக்களும் உடனேயே ஏற்றுக் கொள்ளவில்லை. அதற்குச் சில காலம் ஆனது. பிரான்ஸ் 1852 ஆம் ஆண்டிலும், ஸ்கொட்லாந்து 1660 ஆம் ஆண்டிலும், ஜெர்மனி, டென்மார்க், நோர்வே போன்ற நாடுகள் 1700 ஆம் ஆண்டிலும், இங்கிலாந்து 1752 ஆம் ஆண்டிலும், இந்தப் புதிய புத்தாண்டு நாளை அலுவல் முறைப்படி ஏற்றுக் கொண்டன.

புதிய வழக்கத்தை ஏற்றுக் கொண்டு ஜனவரி முதலாம் திகதியை புத்தாண்டாகக் கொண்டாடத் தொடங்கிய மக்கள், இந்த பழைய வழக்கத்தைப் பேணி ஏப்ரல் மாதம் முதல் தேதியில் புத்தாண்டைக் கொண்டாடுபவர்களை ஏப்ரல் முட்டாள்கள் என்று அழைக்கத் தொடங்கினார்கள். இதிலிருந்து *ஏப்ரல் முட்டாள்கள் நாள்* தொடங்கிற்று எனும் கருத்து பரவலாக நிலவுகிறது. ஆனால், இதற்கு சான்றுகள் ஏதுமில்லை. 

1582 ஆம் ஆண்டுக்கு முன்னரேயே 1508 ஆம் ஆண்டில் பிரான்ஸ் தேசத்தில் முட்டாள்கள் நாள் கொண்டாடப்பட்டு வந்துள்ளது என்பதற்குச் சான்றுகள் உள்ளன. அதேபோல், டச்சு மொழியிலும் 1539 ஆம் ஆண்டுக் காலப்பகுதியில் முட்டாள்கள் நாள் பற்றிச் சொல்லப்பட்டிருப்பதை அறியக் கூடியதாக உள்ளது.

1466-ஆம் ஆண்டு, மன்னன் பிலிப்பின் அரசவை விகடகவி, பந்தயம் ஒன்றில் வென்று மன்னனையே முட்டாளாக்கிய நாள் ஏப்ரல் முதலாம் நாள் என்றும் கூறப்படுகிறது.

## அடிக்குறிப்புகள்


## வெளி இணைப்புகள்

* ஆல்பர்ட் எழுதிய உலகெங்கும் முட்டாள்கள் தினம் கட்டுரை 
* முட்டாள்கள் தினம் (சண்முகம் சபேசன்)
* உலகெங்கும் முட்டாள் தினம்

பகுப்பு:ஏப்ரல் சிறப்பு நாட்கள்
மான்

**மான்** பாலூட்டி வகையைச் சேர்ந்த இரட்டைப்படைக் குளம்பிகள் வரிசையைச் சேர்ந்த ஒரு காட்டு விலங்கு. அறிவியலில் மான் இனத்தை **செர்விடே** (*Cervidae*) என்பர். இவை இலைதழைகளை உண்ணும் இலையுண்ணி விலங்காகும். மான் ஆடு மாடுகள் போல உண்ட உணவை இருநிலைகளில் செரிக்கும் அசைபோடும் விலங்குகள் வகையைச் சேர்ந்தது. மான்கள் உலகில் ஆஸ்திரேலியாவும் அண்டார்டிக்காவும் தவிர மற்ற எல்லா இடங்களிலும் வாழ்கின்றன. பார்ப்பதற்கு மிகவும் சாதுவாக இருக்கும். மான்களில் புள்ளிமான், சருகுமான், சம்பார் மான் என நிறைய வகைகள் உள்ளன. கனடாவிலும் சைபீரியா முதலிய வடநிலப் பகுதிகளிலும் வாழும் மூசு அல்லது எல்க் என்னும் காட்டுமான் தான் உலகிலேயே மிகப்பெரிய மான் இனம் ஆகும். இவற்றின் ஆண் மூசு, 2 மீட்டர் உயரமும் 540 – 720 கிலோ கிராம் (1200–1600 பவுண்டு) எடையும் உள்ள மிகப்பெரிய விலங்காகும்.

மான்களில் பொதுவாக ஆண் மான்கள் மட்டுமே அழகான கொம்புகளைக் கொண்டிருக்கும். கொம்புகள் கிளைத்து இருப்பதால் ஆண்மானுக்கு *கலை* என்று பெயர் பெண்மானுக்கு சிறிய கொம்புகளோ அல்லது அவை இல்லாமலோ இருக்கும். பெண்மானுக்குப் *பிணை* என்று பெயர். மானின் குழந்தைக்கு (குட்டிக்கு), *மான்மறி* என்று பெயர்.

இந்தியாவில் நிறைய மலைப்பகுதிகளில் பல வகையான மான்கள் காணப்படுகின்றன. மான்கள் அழிந்துவரும் இனமாக வகைப்படுத்தப்பட்டு அவற்றை வேட்டையாடுவதை இந்திய அரசு தடை செய்துள்ளது.

## உயிரியியல்
### உணவு
மான்கள்  இலை தழைகளையே முதன்மை உணவாகக் கொள்கின்றன. இவற்றின் வயிறு சிறிதாகவும் மற்ற அசைபோடும் விலங்குகளைப் போல சிறப்பமைப்புகளைப் பெறாமலும் உள்ளது. மேலும் இவற்றுக்கு ஊட்டச்சத்துக்கள் அதிகம் தேவைப்படுகிறது. எனவே மாடு செம்மறி ஆடு  போன்ற விலங்குகள் உண்பதைப்போல சத்துக்குறைவான நார்ச் சத்து நிறைந்த உணவை இவை தின்பதில்லை. சத்து நிறைந்த துளிர்கள், புற்கள், பழங்கள் போன்றவற்றை உண்கின்றன. இவற்றின் கொம்பு வளர்ச்சிக்கு கால்சியமும் பாசுப்பேட்டும் மிகவும் தேவையாக இருக்கிறது 

### இனப்பெருக்கம்
மான்களில் குட்டிகளைத் தாய் மானே வளர்க்கிறது. மானின் சினைக்காலம் பத்து மாதங்கள். மான்கள் ஆகத்து முதல் திசம்பர் வரையில் இணை சேர்கின்றன. ஒன்று அல்லது இரண்டு குட்டிகள் ஈனும். அரிதாக மூன்று குட்டிகளும் ஈனுவது உண்டு. மான் குட்டி பிறந்த 20 நிமிடங்களிலேயே நிற்க முடிகிறது. மேலும் ஒரு வாரம் குட்டிகள் புற்களுக்குள் மறைந்து வாழும். பின்னர் தாயுடன் நடக்கத் தொடங்கும். குட்டிகள் தாயுடன் ஓராண்டு வரை வாழும். ஆண் குட்டிகள் அதன் பின் தன் தாயை மீண்டும் சந்திப்பதில்லை. ஆனால் பெண் குட்டிகள் வளர்ந்து தங்கள் குட்டிகளுடன் வந்து கூட்டமாக வாழக்கூடும்.

## தோற்றக்குறிப்பு
## கொம்புகள்

நீர் மானைத் தவிர மற்ற மானினங்கள் அனைத்திலும் ஆண் மான்களுக்குக் கொம்புகள் உண்டு. பெண் மான்களுக்குப் பொதுவாக கொம்புகள் இல்லை எனினும் சில இனங்களில் சிறிய கொம்புகள் உள்ளன.

கலையின் (கலை = ஆண்மான்) கொம்பு அதன் சமூக மதிப்பு நிலையைக் காட்டுகிறது. எடுத்துக்காட்டாக பெரிய கொம்புகளை உடைய மான்கள் அதன் கூட்டத்தில் உயர்ந்த நிலையில் இருக்கிறது. மேலும் அதன் கொம்புகள் விழுவதும் தள்ளப்போகிறது. கொம்புகள் மானின் மரபணுத் தரத்தையும் காட்டுகின்றன. பெரிய கொம்புகளை உடைய கலைகளின் நோய் எதிர்ப்புத் திறனும் தன் இனத்தைப் பெருக்கும் திறனும் மிகுதியாக இருக்கும்.

## உள்ளினங்கள்

## மேற்கோள்கள்

## வெளி இணைப்புகள்

* Family Cervidae at the Animal Diversity Web
* Chronic Wasting Disease Information
* 
*World of Deer Museum 
* Encyclopedia of Oklahoma History and Culture – Deer
* 

பகுப்பு:இரட்டைப்படைக் குளம்பிகள்

*
பகுப்பு:இரட்டைப்படைக் குளம்பிகள்
பகுப்பு:கால்நடைகள்
பகுப்பு:பாலூட்டிகளின் பொதுப்பெயர்கள்
பகுப்பு:பாலூட்டிக் குடும்பங்கள்
பிரித்தானிய கணினிச் சங்கம்

**பிரித்தானிய கணினிச் சங்கம்** 1957 இல் இங்கிலாந்தில் ஆரம்பிக்கப்பட்ட கணினிச் சங்கம் ஆகும். இது ஐக்கிய இராச்சியத்தில் உள்ள கணினி அமைப்புகளில் முன்ணனி வகிக்கும் அமைப்புகளில் ஒன்றாகும்.

இவ்வமைப்பானது 100 இற்கும் மேற்பட்ட நாடுகளில் 55, 000 அங்கத்துவர்களைக் கொண்டுள்ளது. இதன் நிர்வாக அலுவலகம் ஆனது இலண்டனிற்கு மேற்காக உள்ளது.

### அங்கத்துவ நிலைகள்
இந்த அமைப்பில் அங்கத்துவ நிலை மற்றும் Fellow (FBCS) ஆகும். இவங்கத்துவ நிலையானது இலங்கையில் ஓர்  தகமையாகக் கருதப்படுகின்றபோதில் இந்தியா போன்ற நாடுகளில் இச்சான்றிதழ்கள் பெரிதாகக் கருதப்படுவதில்லை.

பகுப்பு:அமைப்புகள்
பந்து வீச்சாளர்

[thumb|282x282px|2006ஆம் ஆண்டு நடைபெற்ற ஒருநாள் பன்னாட்டுத் துடுப்பாட்டம் ஒன்றில் மட்டையாளர் [அடம் கில்கிறிஸ்ற்|அடம் கில்கிறிஸ்ற்க்கு சுழற்பந்து வீச்சாளர் முத்தையா முரளிதரன் பந்துவீசும் காட்சி]]
**பந்து வீச்சாளர்** என்பது துடுப்பாட்ட போட்டிகளின் போது பந்துவீசும் வீரரைக் குறிக்கும் பெயராகும். போட்டியின் போது பந்துவீச்சாளர் நடுகளத்தின் ஒரு முனையில் இருந்து மறுமுனையில் தயாராக இருக்கும் மட்டையாளரை நோக்கி வீசுவார். ஒரு பந்து வீச்சாளர் ஒரு வீச்சலகைத் தொடர்ந்து வீச முடியும். பிறகு மீண்டும் அடுத்த வீச்சலகிலும் வீசலாம். ஒரு பந்துவீச்சாளர் வீசக்கூடிய அதிகூடிய வீச்சலகுகள் போட்டி வகையைப் பொறுத்து வேறுபடும். பந்து வீச்சாளர் ஒருவர் திறமையான மட்டையாளராகவும் இருக்கும் சந்தர்ப்பத்தில் அவர் முழுவல்லாளர் என அழைக்கப்படுவார். பந்துவீச்சாளரைப் பந்துவீச்சு முறையைக் கொண்டு பல வகைகளாகப் பிரிக்கலாம்.

## வேகப்பந்து வீச்சாளர்
வேகப்பந்து வீச்சாளர் பந்தை 160 கி.மீ./ம வேகம் வரை வீசுபவர்களாவர். இவர்களே பொதுவாகப் போட்டியில் முதலாவதாகப் பந்து வீசுபவர்களாவர். இவர்கள் பந்தை வீசும் முன்னர் நீண்ட தூரம் ஓடி உந்தத்தைப் பெற்று அவ்வுந்தத்தைப் பயன்படுத்திப் பந்தை வேகமாக வீசுவர்.

## மிதவேகப் பந்துவீச்சாளர்
மிதவேகப் பந்துவீச்சாளர், இவர்கள் பந்தை மித வேகத்தில் வீசுபவர்களாவர்.

## சுழற்பந்து வீச்சாளர்
சுழற்பந்து வீச்சாளர், இவர்கள் பந்தை மிக மெதுவாக வீசுபவர்களாவர். இவர்கள் நடுகளத்தில் படும் பந்தைச் சுழற்றுவதன் மூலம் பந்து வீசுவர். பொதுவாக சுழல் பந்து வீச்சாளர்கள் அதிக ஓட்டங்களை  விட்டு கொடுப்பர் ஆனால் அவர்கள் மட்டையாளர்களை தனது தந்திரமான பந்து வீச்சின் மூலம் வீழ்த்துவர்.

பகுப்பு:துடுப்பாட்டம்
உலக உணவுத்திட்டத்தின் தாய் சேய் ஊட்டநலம்

உலக உணவுத் திட்டத்தின் **தாய் சேய் ஊட்டநலம்** ஆனது கீழ்வரும் குறிக்கொள்களைக் கொண்டது.

*5 வயதிற்குட்பட்ட சிறார்களின் எடை குறைவுக் குறையை தீர்த்தல்.
*பாலூட்டும் தாய்மார்கள் மற்றும் கருவுற்றிருக்கும் பெண்களின் ஊட்டநலத்தை மேம்படுத்த உதவுதல்.
*பிறக்கும் குழந்தைகளின் எடை குறையாமல் காத்து நோயெதெரிப்பைக் கூட்டுதல். 

2006 ஆம் ஆண்டில் படி உலக உணவுத்திட்டம் இலங்கையில் 12 மாவட்டங்களில் இத்திட்டத்தை நடைமுறைப்படுத்தியது. இதன்வழி 136, 400 பாலூட்டும் மற்றும் கர்பிணித் தாய்மார்களும் 5 வயதிற்குட்பட்ட 204, 600 சிறார்களும் இத்திட்டத்தால் பயனடைந்துள்ளனர்.

பகுப்பு:உணவுகள்
சிவிங்கிப்புலி

**வேங்கை** அல்லது **சிவிங்கிப்புலி** (*Cheetah*) பூனைக்குடும்பத்தைச் சேர்ந்த ஊனுண்ணி வகையைச் சேர்ந்த பாலூட்டி விலங்காகும். இது நிலத்தில் வாழும் விலங்குகளிலேயே மிகவும் வேகமாக ஓடக்கூடியதாகும். இதனால் மணிக்கு 112 கி.மீ. முதல் 120 கி.மீ. (70 முதல் 75 மைல்) வேகத்துக்கு மேல் ஓட முடியும்.

## உடல் அமைப்பு
thumb|left|155px|வேங்கை
thumb|சிவிங்கிப் புலி, சிறுத்தை, ஜாகுவார் - வித்தியாசங்கள்
சிவிங்கிப்புலி இளம் மஞ்சள் நிறத்தில் இருக்கும். வேங்கையின் தலை சிறியதாகவும், உடல் நீளமாகவும் கால்கள் உயரமாகவும், வால் நீளமாகவும் இருக்கும். இதன் உடல் முழுவதும் 2 முதல் 3 செமீ அளவுள்ள வட்டவடிவ கருப்புப் புள்ளிகள் காணப்படும். அதன் கீழ்வயிற்றுப்பகுதியில் புள்ளிகள் எதுவும் காணப்படாமல் வெள்ளை நிறத்தில் இருக்கும். வயதுவந்த ஒரு சிவிங்கிப்புலி 40 முதல் 65 கிகி எடையும், 112 முதல் 135 செமீ நீளமான உடலும், 84 செமீ நீளமுடைய வாலும் கொண்டிருக்கும். ஆண் சிவிங்கிப்புலிகள் பெண் சிவிங்கிப்புலிகளை விட சற்றுப் பெரிய தலையை உடையதாய் இருக்கும். ஆனால் ஒரு வேங்கையைத் தனியாகப் பார்க்கும் போது அது ஆணா, பெண்ணா என இனம் பிரித்துக் காண்பது கடினமே.

## வசிப்பிடம்
வேங்கை மரத்தில் ஏறக்கூடிய திறமை உடையது. இது தான் வேட்டையாடிய உணவை தேவையான போது உண்பதற்காக மரத்தில் பாதுகாப்பாக சேமித்து வைக்கும். இவை பெரும்பாலும் மரத்திலும், புதர் மறைவிலும் தான் வசிக்கின்றன.

## உணவுப்பழக்கம்
வேங்கை வேட்டையாடுதல் மூலமே உணவு தேடிக்கொள்கிறது. மான், குதிரை, முயல் உள்ளிட்ட உயிரினங்களை வேட்டையாடி உண்கிறது.

## வாழ்க்கைமுறை
thumb|left|பெண் வேங்கை தன் குட்டியுடன் பெண் வேங்கைகள் 20 முதல் 22 மாதங்களில் இனப்பெருக்கம் செய்யும் பருவத்தை எட்டுகின்றன. ஆண் வேங்கைகள் 12 மாதங்களிலேயே இப்பருவத்தை எட்டி விடுகின்றன. பெண்சிவிங்கிப்புலியின் கர்ப்பகாலம் 98 நாட்கள் ஆகும். சிவிங்கிப்புலி குட்டிகள் பிறக்கும் போது வெறும் 150 முதல் 300 கிராம் எடையுள்ளனவாகவே உள்ளன. இந்த சிறுத்தைக்குட்டிகள் கழுகுகள், ஓநாய்கள் மற்றும் சிங்கங்களால் உயிரிழப்புக்கு உள்ளாகின்றன.

சிவிங்கிப்புலிகள் ஆப்பிரிக்காவில் தோன்றி இந்தியாவில் பரவியிருக்கலாம் என நம்பப்படுகிறது. சிவிங்கிப்புலி இப்போது இந்தியா உள்ளிட்ட பல நாடுகளில் அற்றுப்போய்விட்டது. மேலும் ஆப்பிரிக்க கண்டத்தில் அழிந்துவரும் உயிரினமாக வகைப்படுத்தப்பட்டு வேட்டையாடுவது தடைசெய்யப்பட்டுள்ளது.
thumb|பழக்கப்படுத்திய சிவிங்கிப்புலியைக் கொண்டு தென் குசராத்தில் மானை வேட்டாயாடும் 1812 ஆண்டைய ஓவியம்
## வேட்டைப் பயன்பாடு
இந்த விலங்கை பழங்காலத்தில் இருந்து மனிதர்கள் பழக்கப்படுத்தி வேட்டைக்காக பயன்படுத்தி வந்துள்ளனர். இந்தியத் துணைக்கண்டத்தில் குறுநில மன்னர்கள் பலர் சிவிங்கிப் புலியைப் பழக்கி, வெளிமான், முயல் போன்ற விலங்குகளை வேட்டையாடப் பயன்படுத்தினர்.

## மேற்கோள்கள், அடிக்குறிப்புகள்
 

பகுப்பு:ஆப்பிரிக்கப் பாலூட்டிகள்
பகுப்பு:காணொளிக் கோப்பு உள்ள கட்டுரைகள்
மண்ணெண்ணெய்

**மண்ணெய்** அல்லது **மண்ணெண்ணெய்** (*Kerosene*) எனபது நிறமற்ற ஹைடிரோகார்பன் எரிபொருளாகும். இது பெற்றோலியத்திலிருந்து (மசகு எண்ணெய்) 150&nbsp;°C யிலும் 275&nbsp;°C யிலும் பிரித்தெடுக்கப்படுகிறது. ஜெட் என்ஜின் விமான எரிபொருளாகவும் நாளாந்த தேவைகளுக்கும் பயன்படுகிறது. மண்ணெய் விளக்குகள், அடுப்புகள் போன்றவற்றில் மண்ணெய் பயன்படுகிறது.

மண்ணெண்ணெய் பொதுவாக இங்கிலாந்து, தெற்கு ஆசியா மற்றும் தெற்கு ஆபிரிக்கா ஆகிய நாடுகளில் **பாராஃபின்** என்று அழைக்கப்படுகிறது.மிகவும் பிசுபிசுப்புத் தன்மையைக் கொண்ட இது **மலமிளக்கும் மருந்தாகப்** பயன்படுகிறது.பெட்ரோலியத்திலிருந்து மெழுகுத் தன்மையுள்ள திடப்பொருள் பிரித்தெடுக்கப் படுகிறது. இதனை பாராஃபின் மெழுகு என்பர்.மண்ணெண்ணெய் மண்ணெண்ணெய் பரவலாக ஜெட் விமானத்தின் என்ஜின்கள் (ஜெட் எரிபொருள்) மற்றும் சில ராக்கெட் இயந்திரங்களில் பயன்படுத்தப்படும், ஆனால் பொதுவாக சமையல் மற்றும் லைட்டிங் எரிபொருள் மற்றும் எரி பொம்மைகளுக்குப் பயன்படுத்தப்படுகிறது. மண்ணெண்ணெய் விலை தள்ளுபடி அமைந்துள்ள ஆசியாவின் பகுதிகளில், இது வெளிப்பலகை கொண்ட மீன்பிடி படகுகளின் மொட்டார்களுக்கு எரி பொருளாகப் பயன்படுத்தப்படுகிறது. 
  
ஆசியா ஆப்பிரிக்கா போன்ற கிராமப்புற பகுதிகளில் மின் விநியோகம் கிடைக்காத அல்லது பயன்படுத்த முடியாத இடங்களில் மண்ணெண்ணெய் விளக்குகள் பரவலாகப் பயன்படுத்தப்படுகின்றன. இப்பகுதிகளில் மண்ணெண்ணெய் விளக்குகள் எரிய ஒரு நாளைக்கு 1.3 மில்லியன் பீப்பாய்கள் அல்லது வருடத்திற்கு கிட்டத்தட்ட 77 பில்லியன் லிட்டர் எண்ணெயை எடுத்துக்கொள்கின்றன.

## மேற்கோள்கள்

பகுப்பு:எரிபொருட்கள்
பகுப்பு:ஆல்கேன்கள்
பகுப்பு:நீரகக்கரிமக் கரைப்பான்கள்
குத்துவிளக்கு (திரைப்படம்)

**குத்துவிளக்கு** 1972இல் திரையிடப்பட்ட ஈழத்து தமிழ்த் திரைப்படம் ஆகும். பெரும்பாலான வெளிப்புறக்காட்சிகள் யாழ்ப்பாணம், வடமராட்சிப் பகுதியில் பருத்தித்துறையை அண்டிய பகுதிகளில் படமாக்கப்பட்டன.

பிரபல கட்டிடக்கலை நிபுணரான வி. எஸ். துரைராஜா தயாரித்த இத்திரைப்படத்தில் இரு நாட்டியக் கலைஞர்கள் முக்கிய பாத்திரங்களில் நடித்தனர். ஆனந்தன், லீலா நாராயணன் ஆகிய இவர்களுடன், ஜெயகாந்த், பேரம்பலம், எம். எஸ். ரத்தினம், எஸ். ராமதாஸ். சிங்கள நடிகை சாந்திலேகா முதலானோர் நடித்திருந்தனர். டபிள்யூ. எஸ். மகேந்திரன் இத்திரைப்படத்தின் ஒளிப்பதிவாளராகவும், இயக்குனராகவும் பணியாற்றினார். கவிஞர் ஈழத்து இரத்தினம் திரைக்கதை, வசனங்களை எழுதியதோடு இடம் பெற்ற சகல பாடல்களையும் எழுதினார். அக்காலத்தின் பிரபலமான இசையமைப்பாளரான ஆர். முத்துசாமி இசையமைத்தார். சங்கீத பூஷணம் எம். ஏ. குலசீலநாதன், மீனா மகாதேவன், ஆர். முத்துசாமி ஆகியோர் இப்பாடல்களைப் பாடினார்கள்.

## கதைச் சுருக்கம்

ஒரு சாதாரண விவசாயக் குடும்பத்தின் கதை. ஏழை விவசாயியான வேலுப்பிள்ளைக்கும் (*பேரம்பலம்*), மனைவி லட்சுமிக்கும் (*சாந்திலேகா*) மூன்று பிள்ளைகள். தகப்பனுக்கு துணையாக குடும்பப்பொறுப்பை சுமக்கும் மூத்த மகன் சோமு (*ஜெயகாந்த்*), அவனது ஆசைத்தங்கைமார் மல்லிகா (*லீலா நாராயணன்*), ஜானகி (*பேபி பத்மா*) ஆகியோர் அடங்கிய அக்குடும்பத்தின் வாழ்க்கை துன்பங்களுடன் நகர்கிறது. அடுத்த வீட்டில் பணக்காரர் குமாரசாமி (*திருநாவுக்கரசு*), பணத்தையே முதன்மையாகக் கருதும் அவரது மனைவி நாகம்மா (*இந்திராதேவி*) - இவர்களுக்கு இரண்டு பிள்ளைகள். மகன் செல்வராஜா (*ஆனந்தன்*), நாகரீகச் சின்னமான மகள் ஜெயா. மல்லிகாவுக்கும், செல்வராஜாவுக்கும் காதல் ஏற்படுகிறது. ஆனால் இவர்கள் விருப்பத்துக்கு தடை போடுகிறாள், செல்வராஜாவின் தாய் நாகம்மா. கஷ்டப்பட்டு படித்து பல்கலைக்கழகம் சென்ற சோமு தன் தங்கைக்கு சீதனம் தேடுவதற்காக தன் படிப்பையும் இடையில் கைவிட்டு, தன்னையொத்த இளைஞர்களுடன்  சேர்ந்து  கூட்டுறவுப்பண்ணை விவசாயம் செய்து பணம் கொண்டு வருகிறான். ஆனால் இதற்கிடையில் செல்வராஜாவிற்கு வேறொரு பெண்ணைத் திருமணம் செய்ய ஏற்பாடுகள் நடக்க, சோமுவின் தங்கை மல்லிகா தற்கொலை செய்து கொள்கிறாள்.

## துணுக்குகள்
* குத்துவிளக்கு படத்துக்கு பாடல் எழுதியவர் கவிஞர் ஈழத்து இரத்தினம். இவர் தமிழ்நாட்டில் வெளிவந்த எல்லாரும் இந்நாட்டு மன்னர் என்ற படத்தில் 'ஒன்றாகவே விழா கொண்டாடுவோம்' என்ற பாடலை எழுதிப் புகழ் பெற்றவர்.
* குத்து விளக்கு படத்தில் இடம்பெறும் "ஈழத்திரு நாடே" என்ற பாடல் அதில் வரும் 'ஈழம்' என்ற சொல்லுக்காக இலங்கை வானொலியினரால் தடை செய்யப்பட்டது.

## உசாத்துணை
*இலங்கைத் தமிழ்ச் சினிமாவின் கதை ‘குத்துவிளக்கு’ - மண் மணம் வீசிய திரைப்படம் பேசாமொழி: இதழ்-31, பங்குனி 20015

## வெளியிணைப்புகள்
*குத்துவிளக்கு-1972 - யூ டுயூபு காணொளி

பகுப்பு:இலங்கைத் தமிழ்த் திரைப்படங்கள்
செயிண்ட். ஜோர்ஜ்ஸ், கிரெனடா

**செயிண்ட். ஜோர்ஜ்ஸ்** கிரெனடாவின் தலைநகரமாகும். இது கிரெனடா தீவின் தென்மேற்கில் கரிபியக் கடற்கரையில் அமைந்துள்ளது. 1999 ஆண்டு நகரின் மக்கள் தொகை 7,500 ஆக காணப்படது, நகரத்துக்கு சுற்றுப்புறமுள்ள பிரதேசத்தையும் இணைக்கும் பகுதியில் மொத்தம் 33,000 மக்கள் வசித்து வருகின்றார்கள். இது முன்னாள் பிரித்தானியாவின் காலனித்துவ நாடாக காணப்பட்ட வின்வாட் தீவுகளின் தலைநகரமாகவும் விளங்கியது. நகரம் பழைய எரிமலையொன்றின் வாயின் எச்சங்களால் ஆன மலைத்தொடர் ஒன்றால் சூழப்பட்டுள்ளது.

## முக்கிய இடங்கள்

* கத்தோலிக்க பேராலயம் 
* வர்ப் பாதை
* செயிண்ட். ஜோர்ஜ்ஸ் துறைமுகம்
* பிரஞ்சியரால் 1705 இல் கட்டப்பட்ட ஜோர்ஜ் கோட்டை.
* செயிண்ட். ஜோர்ஜ் சந்தை 
* கிரெனடா ஏன்ஸ் கடற்கரை
* பொயிண்டே சேலைன்ஸ் விமானநிலையம்
* பாராளுமன்றம்
* ஆளுனர் இல்லம்
* பெட்ரிக் கோட்டைத் தொகுதி

## வரலாறு
செயிண்ட். ஜோர்ஜ்ஸ் 1650 இல பிரென்சியரால் அமைக்கபட்டது.

## வெளியிணைப்புகள்
* செயிண்ட். ஜோர்ஜ்சின் படிமங்களின் தொகுப்பு

பகுப்பு:கிரெனடா
பகுப்பு:நடு அமெரிக்கத் தலைநகரங்கள்
பகுப்பு:வட அமெரிக்கத் தலைநகரங்கள்
மைக்ரோசாப்ட் வேர்டு

**மைக்ரோசாப்ட் ஆபிஸ் வேர்டு** (Microsoft office word) மைக்ரோசாப்டின் உரையாவணைத்தைத் தயாரிக்கும் மென்பொருள் ஆகும். இது முதலில் அக்டோபா 25,1983-ல்  எக்ஸிக்ஸிற்கான மல்டி ரூல் வேட் என்றவாறு அறிமுகமானது.  பின்னர் இந்த மென்பொருளானது ஐபின் இசைவான கணினிகளில் மைக்ரோசாட் டாஸ் இயங்குதளம் (1983), ஆப்பிள் மாக்கிண்டோஷ், எஸ். சி. ஓ.  யுனிக்ஸ், இயங்கு தளம்/2 மற்றும் மைக்ரோசாட் விண்டோஸ் (1989)-ல் அறிமுகமானது. இது மைக்ரோசாப்ட் ஆபிஸ் மென்பொருளின் ஒரு பகுதியாகும். இது 2003ஆம் ஆண்டுப் பதிப்பில் இருந்து தனியாகவும் சந்தைப் படுத்தப் படுகின்றது.

## நிறுவுதல்
நேரடியாகக் கணினிகளில் இறுவட்டின் மூலம் தொடரிலக்கத்தை தட்டச்சுச் செய்து நிறுவுவதே பெருவழக்காகும் எனினும் பெரிய நிறுவனங்களின் கணினி வலையமைப்பு அதிகாரிகள் இதற்கென நிர்வாக நிறுவல்களை உருவாக்குவார்கள் பின்னர் வலையமைப்பூடாக நிறுவல்கள் அதிவேகத்தில் நிறுவப்படும். இவ்வாறான செய்கைகளில் சேவைப் பொதிகளையும் (Service Packs) ஒருங்கிணைப்பது பெருவழக்காகும்.

### சேவைப்பொதிகளை ஒருங்கிணைத்தல்

ஆபிஸ் XP, ஆபிஸ் 2003 மற்றும் அதனில் இருந்தான பதிப்புக்கள் சேவைப்பொதிகளை ஒருங்கிணைத்த நிறுவல்களை ஆதரிக்கும் இதனிலும் பழைய பதிப்புக்கள் இவற்றை ஆதரிக்காது. ஆபிஸ் 2007 இலிருந்தான பதிப்புக்கள் சேவைப்பொதிகளை பிரித்து நிறுவலில் உள்ள மேம்படுத்தல் எனப்பொருள்படும் Update என்னும் கோபுறைக்குள் போடுவதன் மூலம் நிறுவும் போது தானாகவே மேம்படுத்தல்களை நிறுவிக்கொள்ளும். 

### சொற்களைத் தேர்வுசெய்ய
#ஒரு சொல்லைத் தேர்வுசெய்ய அந்தச் சொல்லில் எங்காவது சுட்டியினால் இரண்டு முறை சொடுக்கவும். இதன்போது அந்தச் சொல்லும் அதைத் தொடர்ந்துவரும் இடைவெளியும் சேர்ந்து தெரிவுசெய்யப்படும். அச்சொல்லில் அடையாளக் குறியீடுகள் (எடுத்துக்காட்டாக ஆச்சரியக் குறி) அதில் தேர்வுசெய்யப்படாது. 
#ஒரு வசனத்தைத் தேர்செய்ய விசைப்பலகையில் Ctrl உடன் சுட்டியினால் சொடுக்கவும். இதன்போது அடையாளக் குறியீடுகள் உட்பட அந்தச் சொல்லும் அதைத் தொடர்ந்து வரும் இடைவெளியும் தேர்வு செய்யப்படும். 
#ஒரு பந்தியைந் தேர்வுசெய்ய சுட்டியினால் மூன்றுமுறை சொடுக்கவும். இதன்போது அந்தப் பந்தி உட்பட பந்தி அடையாளமும் தேர்வு செய்யப்படும்.
### விசைப்பலகை குறுக்குவழிகள்

## சான்றுகள்



## வெளியிணைப்புகள்

* 
*  – official site
* Find and replace text by using regular expressions (Advanced) - archived official support website

பகுப்பு:மைக்ரோசாப்ட்
பகுப்பு:மைக்ரோசாப்ட் ஆபிஸ் மென்பொருட்கள்
அணில்

**அணில்** () (*Squirrel*) மரத்தில் வசிக்கும் ஒரு கொறிணி ஆகும். அணில்கள் அமெரிக்கா, ஐரோவாசியா மற்றும் ஆபிரிக்காவையும் தாய் நாடாக கொண்டவை. பின்னர் ஆத்திரேலியாவுக்கு அறிமுகப்படுத்தப்பட்டன. . இவை 40 மில்லியன் ஆண்டுகளுக்கு முன்பே வாழ்ந்துள்ளன என ஆராய்ச்சிகள் கூறுகின்றன.

## உடல் அமைப்பு
thumb|left|அணில்
இந்தியாவில் காணப்படும் அணில்கள் வெளிர்சாம்பல் நிறத்தில் முதுகில் மூன்று கோடுகளுடன் காணப்படும். வால் அடர்த்தியான முடிகளுடன் மென்மையாக இருக்கும்மு. முதுகுப் பகுதியில் சிறியளவிலான மூன்று கோடுகள் காணப்படும். சிறிய கால்களுடன் மரங்களில் ஏறுவதற்கு வசதியாக கூர்மையான நகங்கள் இருக்கும். இவற்றின் முன்பற்கள் சற்று பெரியதாக கூர்மையாக இருக்கும். அணில்கள் கொறிக்கும் பாலூட்டி இனத்தைச் சேர்ந்தவை. பழங்களுக்குப் பெரும் சேதம் விளைவிப்பவை.
கொறிக்காவிட்டால், முன்பற்களை அரைக்காவிட்டால் இவை வளர்ந்து வாயை அசைக்க முடியாதபடி செய்துவிடும். அதனால் அணில் பட்டினியால் இறந்து விடும்.

## வசிப்பிடம்
அணில் மரங்களிலும், வீடுகளில் மறைவான இடங்களில் பறவையைப்போல் கூடு கட்டியும் வசிக்கும். தேங்காய் நார், பஞ்சு முதலியவைகளைக் கொண்டு கூடுகட்டும்.

## வாழ்க்கைமுறை
அணில்கள் குட்டி போட்டு தங்கள் இனத்தைப் பெருக்குகின்றன. அணில்கள் தங்களுக்கு ஆபத்து வரும் போது பயங்கரமாக ஒலியெழுப்பி எதிரியின் கவனத்தைத் திசை திருப்பும்.

## மேற்கோள்கள்
வான்கோழி

**வான்கோழி** (*Turkey*) தரையில் வசிக்கும் பறவையினத்தைச் சேர்ந்த உயிரினமாகும். உயிரியலில் இது *ஃபாசியனிடே* (Phasianidae) என்னும் குடும்பத்தில், *மெலீங்கிரிடினே* (Meleagridinae) என்னும் துணைக்குடும்பத்தில், **மெலீகிரிஸ்** (Meleagris) என்னும் இனத்தைச் சேர்ந்தது என்பர்.

## உடல் அமைப்பு
இது உருவத்தில் கோழியை விடப் பெரியதாகவும், சற்று பெரிய கழுத்தும் பெரிய இறக்கைகளும், குட்டையான வாலும் உடையது. உருவத்தில் பெரியதாக இருப்பதால் இதனால் பறக்க முடியாது. வேகமாகவும் ஓடாது.

## வசிப்பிடம்
வான்கோழிகள் வீட்டில் வளர்க்கப்படுகின்றன. காட்டிலும் கூட்டமாக வசிக்கும்.

## உணவுப்பழக்கம்
கோழிகளைப் போலவே தானியங்களையும், புழு, பூச்சிகளையும் உணவாக உட்கொள்ளும்.

## வாழ்க்கைமுறை
வான்கோழிகள் முட்டையிட்டு குஞ்சு பொறித்துத் தங்கள் இனத்தைப் பெருக்குகின்றன. இவை தங்களுக்கு தீங்கு (ஆபத்து) ஏற்படும் என்று உணர்ந்தால் உரத்து (சத்தமாக) ஒலியெழுப்பும்.

## வகைகள்
* பிரான்ஸ்
* வெள்ளை ஆலந்து
* பெல்ட்ஸ்வில்லி

## வெளி இணைப்புகள்

*

## மேற்கோள்கள்

பகுப்பு:பறவைகள்
றசல் ஆர்னோல்ட்

**றசல் பிரேமகுமாரன் ஆர்னோல்ட்** (*Russel Arnold*, பிறப்பு: அக்டோபர் 25, 1973, கொழும்பு) இலங்கைத் துடுப்பாட்ட அணியின் முன்னாள் சகலதுறை ஆட்டக்காரர். சிறந்த களத்தடுப்பாளர். இவர் 44 தேர்வுத் துடுப்பாட்டப் போட்டிகளிலும் 180 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

## விளையாட்டு வரலாறு

1997ல் முதன்முதலாக டெஸ்ட் தொடரில் பாகிஸ்தான் துடுப்பாட்ட அணிக்கு எதிராக விளையாட ஆரம்பித்த இவர், அதே வருடத்தில் தென்னாபிரிக்க அணிக்கு எதிராக தனது முதலாவது ஒருநாள் போட்டியில் விளையாடினார். தொடக்கத்தில் ஆரம்ப துடுப்பாட்டக்காரராக சர்வதேச போட்டிகளில் விளையாடிய ஆர்னோல்ட் பின்னர் 5ம், 6ம் துடுப்பாட்டக்காரராக விளையாடி வருகிறார். ஆட்டத்தின் மிகச்சிக்கலான நேரத்திலும் கலங்காமல் விளையாடக்கூடியவர் என்ற பெயரைக் கொண்டவர். ஒருநாள் ஆட்டத்தில் இலங்கை அணியை பலமுறை தனது அமைதியான ஆட்டத்தினால் காப்பாற்றியிருக்கிறார். சிறந்த களத்தடுப்பாட்டக்காரரும், அவசியமான நேரங்களில் திறமையாக பந்து வீசக்கூடியவருமாவார். மெதடிஸ்த கிறிஸ்தவரான இவரும் முத்தையா முரளிதரனும் இலங்கை அணியில் தற்போதுள்ள இரண்டு தமிழ் வீரர்களாகும்.

## புள்ளி விபரம்
* டெஸ்ட் ஆட்டத்தில் இவர் பெற்ற அதிகூடிய ஓட்ட எண்ணிக்கை - 123 ( 1999ல் பாகிஸ்தான் அணிக்கு எதிராக லாகூரில் நடந்த ஆட்டத்தில்)
* ஒருநாள் ஆட்டத்தில் இவர் பெற்ற அதிகூடிய ஓட்ட எண்ணிக்கை - 103 ( 1999ல் சிம்பாப்வே அணிக்கு எதிராக புலவாயோ, சிம்பாப்வேயில் நடந்த ஆட்டத்தில்)
*இதுவரை டெஸ்ட் ஆட்டங்களில் 11 விக்கற்றுகளையும், ஒருநாள் ஆட்டங்களில் 38 விக்கற்றுகளையும் தனது பந்துவீச்சினால் கைப்பற்றியிருக்கிறார்.

## 2007 உலகக்கிண்ணத் தொடரில்
தென்னாப்பிரிக்க அணிக்கு எதிரான போட்டியில் முன்னணி வீரர்கள் எல்லோரும் குறைந்த ஓட்டங்களுடன் ஆட்டமிழந்து போய்விட, இவரும் திலகரட்ண டில்சானும் இணந்து 97 ஓட்டங்கள் எடுத்து இலங்கை அணியின் ஓட்டத்தொகையை ஓரளவு உயர்த்தினார்கள்.

## மேற்கோள்கள்

## வெளியிணைப்புகள்
*றசல் ஆர்னோல்ட் நேர்முகம் 
*'''Cricinfo''' ஆர்னொல்ட் பக்கம் 

பகுப்பு:இலங்கைத் தமிழ் விளையாட்டு வீரர்கள்
பகுப்பு:இலங்கைத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:இலங்கை மெதடிசக் கிறித்தவர்கள்
பகுப்பு:வாழும் மக்கள்
ஜோர்ஜ்டவுண், கயானா

**ஜோர்ஜ்டவுண்** கயானாவின் தலைநகரமும் அதன் பெரிய நகரமுமாகும். டெமெராரா ஆறு கடலில்  கலக்கும் இடத்தில் அட்லாண்டிக் பெருங்கடல் கரையில் டெமாரா மயேயிகா பிராந்தியத்தில் அமைந்துள்ளது.  இதன் அமைவிடம்  ஆகும். இது கரிபியாவின் பூங்கா நகரம் என அழைக்கப்படுகிறது. ஜோர்டவுன் நகரம் 18 ஆம் நூற்றாண்டி சிறிய நகரமாக பிரெஞ்சு ஆட்சியின் போது உருவானது. 1781இல் காலனித்துவ ஆட்சி ஆங்கிலேயர் கைக்கு மாறியதும் ஆறுமுகத்தி இருந்த் சேற்று நிலங்களை நிரப்பி நகரைப் பெருப்பித்தனர்.

பகுப்பு:தென் அமெரிக்கத் தலைநகரங்கள்
பகுப்பு:கயானா
தேள்

**தேள்** (*Scorpion*)  என்பது கணுக்காலிகள் பிரிவைச் சேர்ந்த உயிரினமாகும். தேள்களில் கருந்தேள், செந்தேள் உள்ளிட்ட பல வகைகள் உள்ளன. காடுகள்,புதர்கள், மறைவான பகுதிகளில் வாழ்கின்றன. இவை பூச்சிகளையும், பிற சிறிய உயிரினங்களையும் உண்டு வாழ்கின்றன.

அனைத்துத் தேளினங்களும் நச்சுக்கொடுக்கினைக் கொண்டிருந்தாலும் பெரும்பாலானவற்றின் நஞ்சு மனிதர்களுக்கு ஆபத்தை விளைவிப்பதில்லை. வயது வந்த மனிதர்களுக்கு இவற்றின் கடிக்கு மருத்துவம் தேவையில்லை. 25 இனங்கள் மனிதர்களைக் கொல்லக்கூடிய தன்மையுடைய நஞ்சினைக் கொண்டிருக்கின்றன. உலகின் சில பகுதிகளில் நச்சுத்தன்மை மிக்க தேள்களால் உயிரிழப்புகள் தொடர்ந்த வண்ணம் உள்ளன. எனினும் இப்பகுதிகளில் மருத்தவ வசதி குறைந்த இடங்களாகவே உள்ளன.

## உடலமைப்பு
இதன் உடல் கணுக்களால் ஆனது. இது ஆறு கால்களும், இரண்டு முன்பக்கக் கொடுக்குகளும்
கொண்டிருக்கும். இதன் வால் கணுக்களாகவும், நுனியில் ஒரு நச்சுத்தன்மையுள்ள கூர்மையான கொடுக்கும் கொண்டிருக்கும். முன்பக்கக் கொடுக்குகள் இரையைக் கவ்விப் பிடிப்பதற்கும், பின்பக்கக் கொடுக்கு இரை அல்லது எதிரிகள் மீது நஞ்சைப் பாய்ச்சிக் கொல்வதற்கும் உதவுகின்றன.

## வாழ்க்கை முறை
300px|left|thumb|பெண்தேளின் முதுகில் வெண்மையான நிறத்தில் தேள் குஞ்சுகள்
தேள்கள் பிறந்தவுடன் குறிப்பிட்ட பருவத்தை எட்டும் வரை தாயின் முதுகில் வைத்துப் பராமரிக்கப்படுகின்றன. தேள்களின் ஆயுட்காலம் 4 முதல் 25 ஆண்டுகள் ஆகும்.
230px|right|thumbnail|கருந்தேள்
thumb|மிகுந்த நச்சுத்தன்மையுடைய பாலத்தீனிய மஞ்சட்தேள்

## மேற்கோள்கள்


பகுப்பு:சிலந்திதேள்கள்
சுத்தியல்

thumb|250px|ஒரு சுத்தியல்
**சுத்தியல்** பொருட்களை அடிப்பதற்குப் பயன்படும் ஒரு கருவி ஆகும். இதன் முதன்மையான பயன்கள், ஆணி அடித்தல், ஒரு பொருளின் பகுதிகளைப் பொருத்துதல், பொருட்களை உடைத்தல் போன்றவையாகும். பெரிய சுத்தியல் சம்மட்டி எனப்படும்.

சுத்தியலைக் கைகளாலோ இயந்திரங்களாலோ இயக்கலாம். இது மனிதன் பயன்படுத்திய பழங்கருவிகளில் ஒன்று ஆகும். சுத்தியல்கள் ஆயுதங்களாகவும் பயன்படுகின்றன.

## மேற்கோள்கள்

பகுப்பு:மரவேலைக் கருவிகள்
பகுப்பு:கையாற்றல் கருவிகள்
பகுப்பு:மரவேலைக் கைக்கருவிகள்
வடிவமைக்கப்பட்ட மொழிகள்

**வடிவமைக்கப்பட்ட** அல்லது **கலையிடை மொழி**, என்பது *வடிவ மொழி* என்றும் அறியப்படுகிறது.*வடிவ மொழி* என்பது ஒரு வகையான மொழி. இதன் உச்சரிப்பு, இலக்கணம் மற்றும் வார்த்தைகள் ஒரு தனிப்பட்ட அல்லது ஒரு குழுவினரிடம் இருந்து முழுவதும் வேறுபடும். இதன் வரலாறு இயற்கையாக பண்பாட்டைச் சாராமல் வேறுபடுகிறது. இம்மொழிகளை உருவாக்க பல்வேறு காரணங்கள் உள்ளன. மனித தகவல் தொடர்பு, குறியீட்டிற்காகவும், அறிவியல் மற்றும் வடிவமைக்கப்பட்ட உலகம்  பற்றிய வாழ்க்கை கண்ணோட்டத்திற்காகவும் உருவாக்கப்படுகின்றன. மொழி ஆராய்ச்சிக்காகவும், ஒருவருடைய மொழியார்வத்தை நிறைவு செய்யவும், மொழி சம்பந்தப்பட்ட விளையாட்டுக்களை உருவாக்கவும் உதவுகின்றன.
நிர்ணய மொழி என்ற சொல் சில சமயம் அனைத்துலக தனியுரு மொழியை குறிக்கிறது. ஒரு சிலர் செயற்கை என்ற சொல்லாட்சியை ஒப்புக்கொள்வது இல்லை. Esperanto என்ற மொழியை பயன்படுத்துபவர்கள் செயற்கை என்ற சொல்லாட்சியை ஒப்புக்கொள்வதில்லை. நிர்ணய மொழி என்று அழைக்கப்படும் போது **வடிவமைக்கப்பட்ட மொழி** என்று அழைக்கப்படுவதன் கடினத்தன்மை குறைக்கப்படுகிறது. வடிவமைக்கப்பட்ட மொழி என்பது சில சமயங்களில் அனைத்துலக தனியுரு மொழியையும் குறிக்கிறது. எ.கா "இன்டர்லிங்குவா" எனப்படும் நடுநிலை மொழி - இது இயற்கையாக கிடைக்கப்பெரும் சொற்களையும், பொருள்களையும் கொண்டு இன்டர் நேஷனல் ஆக்சிலரி லாங்குவேஜ் அசோசியேசன் (*International Auxiliary Language Association*) ஆல் தரப்படுத்தப்பட்டுள்ளது.

மொழிவடிவமைப்பானது ஓவியம், இசை, இன்டீரியல் டெகரேஷன், சமையல் போன்று ஒரு கலைதான். உலகம் முழுவதும் பல்லாயிரக்கணக்கானோர் இவற்றில் ஈடுபட்டுள்ளனர். மொழிவடிவமைப்பு  மென்பொருள்களும் உருவாக்கப்பட்டுள்ளன. இவற்றை கொண்டு மொழி வடிவமைப்பாளர்கள் புதிய சொற்களை உருவாக்குகிறார்கள். இவர்களில் பலர் ஊடகங்களுக்கான மொழிவடிவமைப்பில் உதவுகிறார்கள். பல ஆங்கிலப் படங்கள் இவர்களின் உதவியுடன் எடுக்கப்பட்டுள்ளது, 
 இது படங்களில் வேற்றுகிரக வாசிகள் பேசுவதாகவும், வேற்றுலக பின்புறத்திலும் ஒரு வேறுபட்ட நடைமுறையில் காணப்படாத மிருகங்கள் பேசுவதாகவும் காட்ட பயன்படுத்தப்படுகிறது. இந்தியாவிலும் சில படங்களில் பொருளற்றுப் பயன்படுத்தப்பட்டுள்ளது. உலகில் பல்லாயிரக்கணக்கான வடிவ மொழிகள் புழக்கத்தில் உள்ளன.

மொழிவடிவமைப்பாளர்கள் ஒன்றுக்கு மேற்பட்ட பல மொழிகளை தெரிந்தவர்களாக உள்ளனர்.  இவற்றில் பல யாருக்கும் தெரிவதில்லை,மொழியை உருவாக்கியவருக்கும்,அவரது நண்பர்கள் உறவினர்கள் சிலருக்கு மட்டும் தெரியலாம்.சிலர் தம் குழந்தைகளுக்கு அவற்றை பயிற்றுவிக்கின்றனர். ஆனால் அவர்கள் உருவாக்கிய சொற்கள் சில சமயம் அவருடைய முதல் மொழியில் பயன்படுத்தப்படுகின்றன.

இசை குறியீடுகளை குறிக்கும் மொழி, சுருக்க குறியீட்டு மொழி, பயடுவடிவமொழி என்பன அனைத்தும் வடிவமைக்கப்பட்ட மொழிகளே. மேலும் பல வகைகளில் அறிவியல் மற்றும் கணினி சம்பந்தப்பட்டவைகளில் இது வடிவமொழி என்று உணராமலே பயன்படுத்தப்பட்டு வருகிறது. புரோகிராமிங் மொழிகளுக்கான சின்டாக்ஸ் வடிவமைக்கப்பட்ட மொழிவகையை சார்ந்ததாகும். அது பயன்பாட்டில் இருக்கும் வரையில் பரவலாக அறியப்படும். அதன் பின் அதை கற்றுக்கொள்ள யாரும் முன் வருவதில்லை, புதிய சின்டாக்ஸ் உருவாக்கப்பட்டு பயன்படுத்தப்படுகிறது.
இந்தியாவிலும் பல வடிவமொழிகள் புழக்கத்தில் உள்ளன. அவற்றை பற்றி அறிய அவற்றுள் சில இங்கு தொகுக்கப்பட்டுள்ளது

## மேற்கோள்கள்

பகுப்பு:மொழியியல்
உபுல் தரங்க

**வரசிவதனா உபுல் தரங்க (Warushavithana Upul Tharanga** (பிறப்பு: 2 பெப்ரவரி 1985), பரவலாக இவர்  **Upul Tharanga**  என அறியப்படுகிறார்(), இவர் இலங்கைத் துடுப்பாட்ட அணியின் வீரர் மற்றும் குச்சக் காப்பாளர் ஆவார். இவர் ஒருநாள் போட்டிகளின் முன்னாள்  தலைவர் ஆவார். இவர் 2005 யூலை மாதம் முதலாவதாக இலங்க அணிக்கு இணைத்துக் கொள்ளப்பட்டார். இலங்கை முதல்தர துடுப்பாட்ட கழகமொன்றான நொன்டிஸ்கிரிப்ட் துடுப்பாட்ட கழகத்துக்கு 15 வயது முதலே விளையாடிவந்த உபுல் இலங்கை நாட்டு அணிக்கு விளையாட முன்னர் இலங்கை துடுப்பாட்ட நாட்டு அணியின் 15 வயதுக்கு கீழ், 17 வயதுக்கு கீழ் 19 வயதுக்கு கீழ் இலங்கை A அணிகளுக்கு விளையாடி வந்துள்ளார். இடதுகை மட்டையாளரான இவர் இலங்கைத் துடுப்பாட்ட அணிகளுக்காக தேர்வுத் துடுப்பாட்டம் , ஒருநாள் பன்னாட்டுத் துடுப்பாட்டம்மற்றும் பன்னாட்டு இருபது20 ஆகிய போட்டிகளில் விளையாடியுள்ளார்.

## சர்வதேசப் போட்டிகள்
2006 ஆம் ஆண்டுல் இலங்கைத் துடுப்பாட்ட அணி இங்கிலாந்தில் சுற்றுப் பயண செய்து விளையாடியது. அந்தத் தொடரினை இலங்கை அணி முழுமையாகக் கைப்பற்றியது. அதன்  இறுதி ஒருநாள் போட்டியில் துவக்க வீரராக களம் இறங்கி சனத் ஜெயசூரியாவுடன் இணைந்து 300 ஒட்டங்களுக்கும் அதிகமான ஓட்டங்களை எடுத்தனர். இதுவே இலங்கைத் துவக்க வீரர்களில் எடுக்கப்பட்ட அதிகபட்ச துவக்க ஓட்டம் ஆகும். இதில் இவர் 102 பந்துகளில் 109 ஓட்டங்களை எடுத்தார். இந்தத் தொடரினை இலங்கை அணி 5-0 என்று ஒட்டுமொத்தமாக முதல் முறை கைப்பற்றியது.

2007 ஆம் ஆண்டில் நடைபெற்ற துடுப்பாட்ட உலகக் கிண்ணத் தொடரில் இவர் சிறப்பான ஆட்டத்தினை வெளிப்படுத்தத் தவறினார். நியூசிலாதுத் துடுப்பாட்ட அணிக்கு எதிரான ஒரு போட்டியில் மட்டுமே இவர் நூறு ஓட்டங்களை அடித்தார். இதே ஆண்டில் இங்கிலாந்துத் துடுப்பாட்ட அணி இலங்கையில் சுற்றுப் பயணம் செய்து விளையாடியது. அந்தத் தொடரிலும் இவரின் மோசமான ஆட்டம் தொடர்ந்தது.இதனால் இவருக்குப் பதிலாக ஒருநாள் போட்டிகளில் மலிந்தா வர்ணபுராவும் தேர்வுத் துடுப்பாட்டப் போட்டிகளில் மைக்கேல் வந்தோர்தும் தேர்வாகினர். ஆனால் இவர் அணியில் தக்க வைக்கப்பட்டார்.

2011 ஆம் ஆண்டில் நடைபெற்ற துடுப்பாட்ட உலகக் கிண்னத் தொடரில் இவர் மீண்டும் தனது சிறப்பான ஆட்டத்தினை வெளிப்படுத்தினார். அதில் இங்கிலாந்துத் துடுப்பாட்ட அணிக்கு எதிரான போட்டியில் திலகரத்ன தில்சனுடன் இணைந்து சிறப்பான துவக்கம் தந்தார். பின்  இவரின் சிறப்பான ஆட்டத்திறனைப் பார்த்து இவர் இலங்கை அணியின் அடுத்த தலைவராகலாம் எனத் தெரிவித்தார்.

உபுல் தரங்கா மற்ற வீரர்களுடன் இணைந்து ஒருநாள் போட்டிகளில்  ஏழு முறை 200 ஓட்டங்களுக்கும் மேலாக எடுத்துள்ளார். இதன்மூலம் அதிக முறை 200 ஓட்டங்களுக்கும் மேலாக எடுத்த இரண்டாவது வீரர் எனும் சாதனை படைத்தார். இதற்கு முன்பாக ரிக்கி பாண்டிங் இந்தச் சாதனை படைத்தார்.  2013 ஆம் ஆண்டில் நடைபெற்ற இந்தியத் துடுப்பாட்ட அணிக்கு எதிரான ஒருநாள் பன்ன்னாட்டுத் துடுப்பாட்டப் போட்டியில் இவர் இறுதிவரை ஆட்டமிழக்காமல் 174* ஓட்டங்களை எடுத்தார். இதன்மூலம் இரண்டாவது அதிகபட்ச ஓட்டங்களைப் பதிவுசெய்த வீரர் ஆனார். சனத் ஜயசூர்யா 189 ஓட்டங்களை எடுத்ததே சாதனையாக உள்ளது.மேலும் 5000 ஓட்டங்களைக் கடந்த ஒன்பதாவது இலங்கை வீரர் ஆனார்.15 நூறு ஓட்டங்களை எடுத்துள்ள இவர் 12 முறை ஆட்ட நாயகன் விருதினைப் பெற்றுள்ளார்.

119 போட்டிகளில் விளையாடி இவர் ஒருநாள் போட்டிகளில் 4000 ஓட்டங்களை எடுத்ததன் மூலம் அதிவிரைவாக 4000 ஓட்டங்களை எடுத்த இலங்கை வீரர் எனும் சாதனை படைத்தார்.

## சான்றுகள்


## வெளி இணைப்புகள்
*கிரிக்-இன்போ தளத்தில் வீரர் அறிமுகம்

பகுப்பு:இலங்கைத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
அம்மி

thumb|right|அம்மியும் குழவியும்

**அம்மி** என்பது கருங்கல்லினால் செய்யப்பட்ட, மருந்து அல்லது சமையலில் பயன்படும் பொருட்களை அரைப்பதற்கு உதவக்கூடிய, சமதளமாக அமைந்த ஒரு கருவியாகும். அம்மிக் கல்லில் பொருளை இட்டு அரைக்க உருளை வடிவில் **குழவி** என்று அழைக்கப்படும் ஒரு கருங்கல் பயன்படுகின்றது. இந்தக் குழவியை இரு கைகளாலும் பற்றி, உருட்டியும் இடித்தும் இழுத்தும் பொருட்கள் அரைக்கப்படும். இது தொல்பழங்காலத்தில் இருந்து பயன்பாட்டில் இருந்துவரும் ஒரு கற்கருவி ஆகும். அம்மியும் குழவியும் பயன்படப் பயன்பட மழுமழுப்பாகிவிடும், இதனால், பொருட்கள் சரியாக அரைபடாது. எனவே, கல்தச்சர் ஒருவரைக் கொண்டு, உளியால் பொள்ளி நுண்ணிய சிறு சிறு குழிகள் ஆக்குவர் (பொள்ளுதல் = குழி இடுதல்). இதற்கு **அம்மி பொளிதல்** என்று பெயர். அம்மியையும் குழவியையும் இவ்வாறு பொளிதலால் உராய்வு நன்றாக ஏற்பட்டு, பொருட்கள் நன்றாக அரைபடும். தமிழகத்தில், குறிப்பாக இது சிற்றூர்களில், இன்றளவும் பயன்படுத்தப்பட்டு வருகிறது. இது சமையலுக்குத் தேவையான மஞ்சள், சீரகம் உள்ளிட்ட பொருட்களை அரைப்பதற்கு உதவுகிறது.

ஓர் அம்மிக்கல்லின் எடை (குழவிக்கல் நீங்கலாக) ஏறக்குறைய நாற்பது கிலோ இருக்கும்.

தமிழகக் கிராமங்களில் ஊருக்குப் பொதுவான இடத்தில் ஓர் அம்மியும் ஓர் ஆட்டுக்கல்லும் வைக்கப்படும். தேவையானவர்கள் அவற்றைப் பயன்படுத்திக் கொள்ளலாம்.

## பிற பயன்பாடுகள்

* இந்து சமயத் திருமணச் சடங்குகளில் அம்மி மிதிப்பது ஒரு பிற்கால வழக்கமாகும்.

## மேலும் பார்க்க

* ஆட்டுக்கல்
* அம்மி கல்லு

## மேற்கோள்கள்

பகுப்பு:கற்கருவிகள்
பகுப்பு:தமிழர் சமையல் கருவிகள்
தேங்காய்

[thumb|right|250px|[தென்னை மரத்தில் தேங்காய்க் குலை]]
right|250px|thumb|புறப்பட்டையை உரித்த தேங்காய்
250px|thumb|தேங்காய் திருவும் ஆங்கிலச் சிறுவர்கள்
**தேங்காய்** என்பது தென்னைமரத்தின் *[[பழம்]]* ஆகும். இதனைத் தெங்கம் பழம் என்றும் கூறுவதுண்டு. இது கெட்டியாக இருப்பதால், பழமாக இருப்பினும், வழக்கத்தில் *[[காய்]]* என்றே அழைக்கப்படுகின்றது. தென்னை மரம் தெற்கில் இருந்து வருவதால், அதன் பழம் ("காய்"), தெங்கு + "காய்" = தேங்காய் (நன்னூல்.187) என அழைக்கப்படுகின்றது. தேங்காயின் புறத்தே பச்சையாக இருப்பினும் பழுப்பு நிறத்தில் அடர்த்தியாக நார்கள் உள்ளே இருக்கும். இந்த நார்களை உரித்தால் உள்ளே மண்பழுப்பு நிறத்தில் மிகக்கெட்டியான ஓட்டுடன், ஒரு பெரிய கொட்டை போல் இருப்பதுதான் தேங்காய். அந்தத் தேங்காய்க்குள் தேங்காய்நீர் இருப்பதை ஆட்டிப் பார்த்தால் உணரலாம். அளவாக முற்றிய தேங்காயை *நெற்று* என்பர். அந்தக் கெட்டியான ஓட்டை உடைத்தால் உள்ளே வெள்ளை நிறத்தில் ஏறத்தாழ 1 செ.மீ பருமனுக்குப் பருப்பு காணப்படும். இந்தப் பருப்புதான் சமையலுக்குப் பெரிதும் பயன்படுகிறது. தேங்காய் மிக இளசாக இருந்தால் அதனுள் நிறைய தேங்காய்நீர் இருக்கும். இதனை இளநீர் என்பர். கோடை காலங்களில் வெயிலின் வெக்கையைத் தணிக்க இளநீரை அருந்துவர்.



## பெயர்க்காரணம்
Coconut என்னும் மரம் இந்தோனேசியா தீவுகளில் இருந்து இலங்கை ஊடாக தமிழ்நாடு மற்றும் கேரளக் கடற்கரையை அடைந்தது. எனவே , அது தென்காய் என்று விளிக்கப்பட்டது.

### சொற்பிறப்பியல்
தென்னை + காய் → தென்னங்காய் → தெங்கங்காய் → தேங்காய் 

## கொப்பரை
தேங்காய் அளவுக்கு மீறி முற்றி இருந்தால் உள்ளிருக்கும் தேங்காய் நீர் முற்றிலுமாய் வற்றி விடும், அப்படி மிக முற்றிய தேங்காயைக் **கொப்பரை**த் தேங்காய் என்பர். கொப்பரைத் தேங்காய் எண்ணெய் எடுப்பதற்குப் பயன்படுகிறது. நீர் முற்றாக வற்றாத தேங்காய்களை வெயிலில் நன்கு உலர்த்தி அதைக் கொப்பரை ஆக்குவர். கொப்பரையிலிருந்து எண்ணெய் எடுத்த பிறகு உள்ள தேங்காய்க் கழிவு **புண்ணாக்கு** ஆகும். புண்ணாக்கு கால்நடைகளுக்கு உணவாகப் பயன்படுகிறது.

## சமையல்
தேங்காய் தென்னிந்தியாவில் சமையலில் பெரும்பங்கு வகிக்கிறது. தேங்காயைத் துருவி அதைக் குழம்பில் மசாலாவுடன் சேர்த்துச் சமைத்தால் சமையலுக்கு மிகவும் சுவை சேர்க்கும். இதன் பயன்பாடு இந்தியா முழுவதும் மற்றும் மேற்கு நாடுகளிலும் பரவி வருகின்றது.


File:Coconutpicking.JPG|தேங்காய் பறிப்பு
File:Coconut drink.jpg|இளநீர் 
File:Tender coconut.jpg|வழுக்கை
File:Coconutccg.jpg|தேங்காயின் உட்புறம்
File:Coconut layers diagram.JPG|தேங்காயின் அமைப்பு
File:Cocco-nut hg.jpg|தேங்காயின் அமைப்பு
File:04 Grinding Coconuts.jpg|தேங்காய்ப்பூ துருவல்
File:Coconut shell,TamilNadu150.jpg|கொட்டாங்குச்சிகள்
File:Tropenmuseum Royal Tropical Institute Objectnumber A-6115 Nap van kokosdop versierd met snijwerk.jpg|கலையான கொ.குச்சி
File:தேங்காய் உரித்தல்.JPG|தேங்காய் உரித்தல்
படிமம்:Kerala coconut.jpg|கொப்பரையாவதற்காக வெயிலில் உலர்த்தப்படும் தேங்காய்
File:Coconut wall.jpg|தேங்காய்மட்டைச்  சுவர்

## மேற்கோள்கள்

பகுப்பு:தென்னை
பகுப்பு:கொட்டைகள்
அப்பளம்

thumb|right|200px|பொரித்த அப்பளங்கள்
**அப்பளம்** (*Papadum*) உணவுடன் சேர்த்து சாப்பிடப்படும் உளுந்தினால் செய்யப்பட்ட மொறுமொறுப்பான ஒரு துணை உணவாகும். அப்பளம் உளுந்துமாவு கொண்டு வட்டமாகவோ அல்லது விருப்பப்பட்ட வடிவங்களிலோ தேய்க்கப்பட்டு பின் நன்றாகக் காய வைக்கப்படுகிறது. பிறகு தேவையான போது எண்ணெயில் அல்லது அடுப்பில் நேரடியாகப் பொரித்து எடுக்கப்பட்டு துணை உணவாகச் சாப்பிடப்படுகிறது.

## பெயர்த் தோற்றம்
அப்பளித்துருட்டுபவது அப்பளம் என்கிறார் தேவநேயப் பாவாணர். அப்பளித்தல் = சமனாக தேய்தல் 

## ஆதாரங்கள்

பகுப்பு:இந்திய உணவுகள்‏‎
பகுப்பு:கேரள சமையல்
பகுப்பு:தமிழர் சமையல்
மாநிலம்

[thumb|250px|right|[இந்தியாவின் பல்வேறு **மாநிலங்கள்**]]
**மாநிலம்** என்பது அரசியல் நோக்கில் ஒரு நாட்டை ஆட்சி செய்வதற்காக பிரிக்கப்பட்ட பெரும் நிலப்பிரிவுகளைக் குறிக்கும் சொல். எடுத்துக்காட்டாக இந்தியாவில் தமிழ்நாடு, கர்நாடகம் முதலிய 29 பெரும் பிரிவுகளும் மாநிலங்கள் எனப்படும். வரலாற்று அடிப்படையிலும் மொழி, பண்பாடு அடிப்படையிலும், ஆட்சிக்கான இப்பெரும் நிலப்பிரிவுகள் அமைவதுண்டு. இதேபோல ஐக்கிய அமெரிக்காவில் ஆட்சி செய்வதற்காக வகுக்கப்பட்ட 50 பெரிய நிலப்பிரிவுகளும் மாநிலங்கள் எனப்படும். ஒவ்வொரு மாநிலத்திலும் தனிச்சிறப்பு வாய்ந்த சட்டதிட்டங்கள் இருக்கும்.

## மேற்கோள்கள்

பகுப்பு:அரசியல்
பகுப்பு:புவியியல்
பகுப்பு:மாநிலங்கள்
பகுப்பு:நாடு வாரியாக மாநிலங்கள்
பர்வீஸ் மஹ்ரூப்

**முகமது பர்வீஸ் மவுரூவ்** (பிறப்பு:செப்டம்பர் 7, 1984 கொழும்பு) அல்லது சுருக்கமாக **பர்வீஸ் மவுரூவ்** இலங்கைத் துடுப்பாட்ட அணியின் சிறப்பு மட்டையாளர் மற்றும் சிறப்பு வேகப்பந்து வீச்சாளர் ஆவார்.இவர் இலங்கையின் முதல்தர துடுப்பாட்டக் கழகமான புலூம்பீல்ட் துடுப்பாட்ட மற்றும் விளையாட்டுக் கழகம், கொழும்பு துடுப்பாடக் கழகம் என்பவற்றுக்கு விளையாடி வருகின்றார். சமிந்த வாசுடன் இணைந்து இலங்கையின் மட்டையாளர் வரிசயில் முக்கிய சகலதுறை ஆட்டக்காராக விளங்குகிறார்.

பகுப்பு:இலங்கைத் துடுப்பாட்டக்காரர்கள்
பகுப்பு:லன்காசையர் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
தில்லார பர்னான்டோ

**கொன்கெனிகே ரந்தி தில்லார பர்னான்டோ** (பிறப்பு:ஜூலை 19, 1979, கொழும்பு) அல்லது சுருக்கமாக **தில்லார பர்னான்டோ** இலங்கைத் துடுப்பாட்ட அணியின் சிறப்பு வேகப்பந்து வீச்சாளர் ஆவார். இவரது மந்த கதியிலான பந்து பிரசித்தமானதாகும். மந்த கதியிலான பந்தை வீசும் போது விரல்களை விரித்தபடி வீசும் பாணி இவருக்கு புகழ் சேர்த்துள்ளது. 2000 ஆம் ஆண்டு பாகிஸ்தான் அணிக்கெதிராக முதலாவது தேர்வுத் துடுப்பாட்ட போட்டியை விளையாடினார்.

## புதிய தரவுகள் 12. பெப்ரவரி 2011 உள்ளபடி
### துடுப்பாட்டம்
**இதுவரை விளையாடியுள்ள உலகக் கிண்ணப் போட்டிகள்: 16** 
*விளையாடிய இனிங்ஸ்: 7
* ஆட்டமிழக்காமை: 4
* ஓட்டங்கள்: 33
* கூடிய ஓட்டம்: 13(ஆட்டமிழக்காமல்)
* சராசரி: 11.00 , 
* 100கள்: 0, 
* 50கள் :0,

**இதுவரை விளையாடியுள்ள ஒருநாள் சர்வதேச போட்டிகள்: 141** 
* விளையாடிய இனிங்ஸ்: 57
* ஆட்டமிழக்காமை: 33
* ஓட்டங்கள் :239
* கூடிய ஓட்டம் 20
* சராசரி: 9.95 
* 100 கள்: 0
* 50கள்: 1

**இதுவரை விளையாடியுள்ள ஏ- தர போட்டிகள்: 207**
* விளையாடிய இனிங்ஸ்: 85, 
* ஆட்டமிழக்காமை: 46, 
* ஓட்டங்கள்: 332, 
* கூடிய ஓட்டம்: 21(ஆட்டமிழக்காமல்) 
* சராசரி: 8.51, 
* 100கள்: 0, 
* 50கள்: 0. 
### பந்து வீச்சு
**இதுவரை விளையாடியுள்ள உலகக் கிண்ணப் போட்டிகள்: 16** 
*வீசிய பந்துகள் :578 
* கொடுத்த ஓட்டங்கள்:546, 
* கைப்பற்றிய விக்கட்டுக்கள் :13, 
* சிறந்த பந்து வீச்சு: 3/41 
* சராசரி: 42.00 
* ஐந்து விக்கட்டுக்கள்: 0 
**இதுவரை விளையாடியுள்ள ஒருநாள் சர்வதேச போட்டிகள்: 141**
* வீசிய பந்துகள் :6188, 
* கொடுத்த ஓட்டங்கள்:5362, 
* கைப்பற்றிய விக்கட்டுக்கள் :180
* சிறந்த பந்து வீச்சு: 6/27 
* சராசரி: 29.78 
* ஐந்து விக்கட்டுக்கள்: ஒரு 
**இதுவரை விளையாடியுள்ள ஏ- தர போட்டிகள் போட்டிகள்: 207** 
* வீசிய பந்துகள் :9311
* கொடுத்த ஓட்டங்கள்:7779
* கைப்பற்றிய விக்கட்டுக்கள் :293
* சிறந்த பந்து வீச்சு: 6/27 
* சராசரி: 26.54 
* ஐந்து விக்கட்டுக்கள்: 2
## வெளி இணைப்புகள்
*கிரிக்-இன்போ தளத்தில் வீரர் அறிமுகம் 

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்